als_Latn dik_Latn sag_Latn
Reformë me gjyqtarë të ndryshkur!
Nuk kemi dhe nuk do të kemi,
asnjë kunj me qeverinë,
ditë për ditë po i themi:
“Pse nuk vendos drejtësinë?!”
Ka si kudo – Shqipëria,
tri shtylla që mbajnë balancën,
kur themi këtu: “Qeveria”,
mendojmë gjithë maxhorancën!
Pirostia s’rri në këmbë,
po s’pati këmbët – të tria,
nëse dhe njëra ka rënë,
bie e gjithë pirostia!
Një këmbë-gjyqësori i tërë,
që rezulton i copëtuar,
ndaj Shqipëria s’është bërë,
dhe quhet një vend i rrëzuar!
Për drejtësi kemi plasur,
po shpresa u shemb – u bë pluhur,
dhe E Majta e ka pasur,
të gjithë kohën e duhur!
Një hap i mirë – i menduar,
duhet të qe që në nisje,
Rilindja vetë ka premtuar,
se do të bënte përmbysje!
Po nuk u ndryshua asgjë,
dhe presje kësaj nuk i heq,
jo që përmbysje s’u bë,
po shkoi keq e më keq!
Gjithë gjyqet që ne kemi parë,
që quhen si më kryesorë,
nuk janë një turp kombëtar,
por janë një turp botëror!
Po në Shtator – janë betuar,
se do të bëjnë hatanë,
po unë deklaroj me të shkruar,
e kanë të humbur davanë!
Nuk ngjallet kurrë një kufomë,
nuk çelet më lule e vyshkur,
si mund të bëhet reformë,
me këta gjykatës të ndryshkur?!
Kemi parë filma se si,
makijazh i bëjnë kufomës,
dhe ky do të jetë gjithsesi,
gjithë përfundim’ i reformës!
Nga e drejta mbase jam hu,
ndaj dua tamam që ta di,
kush do ta dënojë këtu,
gjykatësin që s’jep drejtësi?!
Ata që reformë thërrasin,
më duket se bëjnë shaka,
gjykatësi s’dënon gjykatësin,
se ujku – ujkun s’e ha!
Se ujku – ujkun s’e ha,
dhe pse është egërsirë,
dhe politika s’e ka,
këtë reformë me dëshirë!
Ndaj mori kritika nga unë,
një komision pesë me pesë,
dhe po të dojë maxhoranca,
do jetë opozita pengesë!
Po unë në fund propozoj,
të ketë një kuptim poezia,
të paktën në krimet e rënda,
Vendimet t’i marri Juria!
4 Komente
-
DRENICA E KUQE August 27, 16:12
Me myqe nuk behet reforme
Po myku-mykun n’pushtet po e mba’
Dhe populli i mjere kudo
Kulaçin po e ha’!…
Te lumte mendja e pena, o Arben Duka!
DRENICA E KUQE
-
Hajdari August 28, 05:03
Kur Jarin e vu president
Maloku mir’ beri hesapin
Se truri vertet s’i punon
Po di ta ngateroje corapin
-
-
Ligor Luarasi August 28, 12:09
Urime Z. Arben Duka,qe artistikisht dhe qartesisht, komunkon me shumicen e shqiptareve ngaqe poezite e tua, te gjithe i kuptojne prej nje gjuhe poetike dhe te qarte.
-
P U N I S H E R August 28, 14:06
Keto rimat e tua o Arben shume foshnjore por ske ci ben,nuk behet pordha rakete.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn hrv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk ron_Latn als_Latn als_Latn als_Latn bem_Latn mri_Latn als_Latn unk fao_Latn als_Latn tur_Latn als_Latn fur_Latn unk unk ron_Latn als_Latn unk szl_Latn als_Latn